text
stringlengths 0
17.2k
|
---|
nganababamba basuka ati ya nama elyo ngatabepeye batila ya mpanga ya cani nangu ati ni mukafita |
umuntu tekuti abombe ukwabula ukulya |
ngacakuti tausangilwe apo baleakanina ifisuma wiisailishanya ngabakutana |
bucintomfwa bobe bukaba lisambililo kubanobe |
kwaliba ifintu fimo ifyo ushingafisa nangu cibe shani fikasokoloka |
ngolefwaya ifintu fiwame ufwile wabomba |
nangu mwingalumbanya umuntu amalumbo yeka tekuti yamufwaile umukashi kanofye nga ashuka |
nangu wingalumbanya shani imfumu tekuti uileshe ukucita ifyo ilefwa ukucita |
lesafye eukancimfishako nokulandula abalwani bandi |
nangu fye waiba akana kampanga kuti wakakwa |
kanshi kwibafye impanga iikulu ine pakuti bakukake bwino |
ngoletwishika pacintu cimo ufwile waipusha abeshibe bakulangako |
insala yaba ngefibashi taipaya bwangu |
wikayalaba uko wafuma |
ifyakufwala tafibelelela tulafwailapo fimbi |
amano yalya yesamo panuma naulufyanya kale |
amano yalya yesamo panuma naulufyanya kale |
abantu tekuti beshibe ico ulefwaya ngataubebele |
ufwile ukumfwa imbali shonse ishamulandu elyo nokwipusha ipusha ilyo taulapingula |
umuntu nga akwatisha amano elyo balamutasha sana limo ebesa mukuba ifipuba |
amatwi yomfwafye fyonse tayasala iyo |
incende shacintubwingi tashaba namwine |
umuntu uukwete balupwa mumushi kuti bamubelelako uluse ngacakuti alufyanya |
ukuposha ukwabula umucinshi |
nangu cakuti munonko engakulufyanya taufwile kulapana nankwe ufwile fye ukumutemwa |
uuleupa uwakwatapo abana afwile asumina nokusunga abana bakwe |
ifyakulya nangufye tafiweme taufwile kuponta nga niba noko bepike |
uushili mufyashi obe tekuti asakamane pa mutende no bumi bobe |
umuntu uwasenda ifintu fimo afwile kwena ukushako fimo |
umuntu onse alikwata insambu shakubomfya ifipe fyakwe ukwabula ukuti apelwe umulandu |
ilyo umuntu atendeka umulimo umo ninshi nakwata amapange ayakubombelapo |
ukufwila mulufyengo apabula umulandu |
ukumwa ukwabula uluse |
umuntu uushilipila nkongole pakumufunda kumutwala ku cilye |
imboo iwamafye ngolelya nomba ngatailafwa ciswango icibi |
abekala calo ngabaleumfwana ne mfumu nokubomba nayo bwino kuti baikala umutende |
ilyo uleikala mumushi wabene ufwile ukukonka intanbi shabo |
ukucita umuntu kwati tawamwishiba |
ukuibimba mu bwafya pmulandu waluse lobe |
ulingile walinga ifyo lebomba namaka yantu ukwete |
ulingile walinga ifyo lebomba namaka yantu ukwete |
umuntu uwatemwa lyonse ukubutuka kwati nimbwa |
umwaume winewine alingile ukukosa talingile ukunenukila pakantu akacabecabe |
umubomfi musuma tafwile ukulacemenenwa |
indupwa kuti shapusana nomba ubwafya tabukula sana ngefyo cingaba kuli bambi bambi |
umuntu uwamaka alingile acimfyanya nowamaka munankwe |
ilyo umwine wambwa alefwaya ukuikanda talingile acisha mucippimo |
nabafyashi bene tabafwile bakalipa sana ku bana babo |
uusangwa na bantu lyonse kukabako umo uwakumukanyako fimo pafyo alelanda nangu ifyo alecita |
umwanakashi untu umulume alubile fye munshila iyabulo kwishiba bwino |
umulandu uwaisa pabwelu nangu icikuko ca malwele icaponeka mumushi |
umuntu uushiponya filamba nangufye cibipe shani |
mwimona filya aipipa ati mwaice nakalya mukulu ulya |
iciintu ico wingakumbwakofye nomba tekuti ucibomfye nangu ukucikwata |
mwe balebelenga |
fyonse ifilesangwa muli aka katabo e ficita abaice na ine wine nalificitileko |
eco kanshi na imwe nga mulefwaya ukufyumfwa no kuficita kuti mwaficita |
ifingi filetulangako ifyo tufwile ukwikala ne nsansa mu mabumba na mu tubungwe twa baice |
fimbi nafyo filetulangako inshila shimo isho twingasansamushishamo abakalamba |
ipusheni na ku bakalamba pantu te fyonse njishibe |
epali nindabako fimo na fimbi ifyo nshibwishe kuti bamushimikilako |
ubulimbo |
bane ee |
heee |
mpingule kalandu |
pingula |
natuleya ku kuteya ubulimbo |
eyaaa mwandi wapingula bwino natuleya |
konda bulimbo |
ubikemo ne pindo nga bukuleke |
wapyako shikulu |
ukutendeka pa mwela no kwisafika pa mibundo e nshita yalinga ukuteya ubulimbo |
pantu pali ii nshita yonse elyo imiti iingi ibalula yakwata ubuluba na imbi yakwata amabuula ayapya |
utuni nato elyo tusempuka twalamananya fye pantu utulyo no tuntu tumbi utwalowa e nshita tumoneka |
imiti imoimo iyaishibikwa iyo utuni tulyako umuluba no kunwako amenshi ya buci mipundu imitobo imifinsa ya mu mushitu na imbi iingi |
iyi nshita imoneka iyansansa ku baice tabapema bwino iyo bapema fye akansanki |
imitima ikalipa nganshi pa kumona umunani wa tuni uleyangalila fye |
ilyo bena ku mushi icikasha ca kutobela umusalu caipaya fye ni cikanda ne mpuupu |
soosa nao mu mpanga ekalile ukuiconcobwela alelongofyanya no kulongofyanya |
awe mukwai ni cikanga balepuke |
nomba icishele kutila fye akamweo takaileta kano we muntu wabilinganapo fye |
e pa kupanga ukuya mu kuteya ubulimbo |
ubulimbo babufumya ku fimuti fimo ifyaba mu mpanga icilemba umupula mpako icinimbwe umwikalampungu na imbiko |
ubulimbo bakoma kuli ii miti e bwawamisha ukucila ubwa ku miti iyo tushilumbwile pantu bwena tabubola bwangu kabili bwalikonda |
pa kukoma ubulimbo bwa mwikalampungu baswako tulya tutwalako baubako amamba e pakulasheta |
limbi kuti baipika elyo batwa kuti basala icayanguka pa kucita |
ubulimbo bwa ku miti imbi bwena pa kukoma kuti bakoma amafwa emo bulesumina elyo balekambatula |
nga bakoma bwakula e pa kuya mu mpanga atemwa ku mushitu uko bamona mutanu eo bayapamina ubulimbo |
basakanya pamo pakuti utuni tatuleputula no kukaanabola bwangu |
ubulimbo nga bwabamo mutanu elyo buba ubulimbo bwinebwine |
bulanunka nga bwabola |
mutanu nao nga afulisha tabuwama kabili nga acepa nalyo cabipa pantu utuni kuti tuleputula nga twaikatwa |
umuntu onse afwile aikwatila ubulimbo bwakwe eka no kuisungila mu katontolo |
pa kuya ku kuteya balasenda utusembe uto abafyashi babo babafulila utwakuipangasha |
ku mitutu |
ku mitutu e ku cifulo uko abalumendo na bakashana batemwa ukwangalila mu nshita ya kukula kwabo |
kuli ici cifulo abalumendo na bakashana balanga ukumfwana no kwangalila pamo |
te ku cifulo ca kwangala fye lelo no kusambililako ifyo bafwile ukwikala mu mabumba ne nsansa ne cikuuku ne milimo imbi iyalekanalekana |
imitutu tuyanda uto bakuula utwafimuti atemwa amabuula atemwa utwafyani |
pa kukuula bateta utumuti baimika bwinobwino |